17. Հարկվող եկամուտը որոշելիս համախառն եկամուտը նվազեցվում է նաև ձեռնարկատիրական գործունեությունից ստացման ենթակա (քաղաքացիաիրավական պայմանագրերի դեպքում` ստացված) եկամուտների հետ անմիջականորեն կապված և փաստաթղթերով հիմնավորված ծախսերի (բացառությամբ` նվազեցվող եկամուտների հետ կապված ծախսերի) չափով` ֆիզիկական անձի կողմից ներկայացվող տարեկան եկամուտների մասին հաշվարկի կամ տարեկան եկամուտների մասին պարզեցված հաշվարկի հիման վրա: Ֆիզիկական անձանց կողմից արտարժույթով կատարված ծախսերը վերահաշվարկվում են Հայաստանի Հանրապետության դրամով` ելնելով դրանց հաշվարկման օրը Հայաստանի Հանրապետության կենտրոնական բանկի հրապարակած` արժութային շուկաներում ձևավորված միջին փոխարժեքից: Փաստաթղթերով ծախսերի հիմնավորման նկատմամբ ներկայացվող պահանջները սահմանված են Հայաստանի Հանրապետության կառավարության 1998 թվականի օգոստոսի 25-ի «Ծախսերը հիմնավորող փաստաթղթերի նկատմամբ ներկայացվող պահանջները սահմանելու և այդ փաստաթղթերի կազմման կարգը հաստատելու մասին» N 525 որոշմամբ: